
1. OPĆI PODACI

Temeljem članka 6. Pravilnika o provedbi postupka jednostavne nabave grada Drniša („Službeni glasnik Grada Drniša“, broj 7/26), Naručitelj je izradio ovaj Poziv na dostavu ponuda.
Ponuditelj predajom svoje ponude u potpunosti i bez ograničenja prihvaća odredbe iz Poziva na dostavu ponuda. 

1.1. Podaci o Naručitelju

· Naziv javnog naručitelja: Grad Drniš
· Sjedište javnog naručitelja: Trg Kralja Tomislava 1, 22320 Drniš, Republika Hrvatska
· Odgovorna osoba javnog naručitelja: Tomislav Dželalija, dipl.ing., gradonačelnik
· OIB: 38309740312
· IBAN broj: HR6723900011809500006
· Broj telefona: +385 22888830 
· Broj telefaksa: +385 22888831
· Internetska adresa: www.drnis.hr
· Adresa elektroničke pošte: pisarnica@drnis.hr.


1.2. Osoba ili služba zadužena  za kontakt između naručitelja i gospodarskih subjekata

Tina Bačić Čupić, tel.+38522888838, e-mail: tina.bacic@drnis.hr

1.3. Evidencijski broj nabave

JN 63/26

1.4. Popis gospodarskih subjekata s kojima je Naručitelj u sukobu interesa

· [bookmark: _Toc203343321]OPĆA BOLNICA ŠIBENSKO-KNINSKE ŽUPANIJE, Stjepana Radića 83, 22000 Šibenik, OIB:03861060066,
· Hrvatski Telekom d.d., Radnička cesta 21, 10000 Zagreb, OIB: 81793146560,
· AML, obrt za usluge, vl. Adriana Dželalija, Drniš, Vukovarska ulica 49, OIB:84808616505.

1.5. Vrsta postupka 
Jednostavna nabava sukladno Pravilniku o provedbi postupaka jednostavne nabave Grada Drniša („Službeni glasnik Grada Drniša“, br. 7/26).
1.6. Procijenjena vrijednost nabave 
Procijenjena vrijednost nabave iznosi 11.000,00 EUR bez PDV-a. 
1.7. Vrsta ugovora i navod sklapa li se ugovor o nabavi
Ugovor o nabavi robe. Naručitelj će sa najpovoljnijim ponuditeljem sklopiti ugovor. 

2. PODACI O PREDMETU NABAVE
2.1. Opis predmeta nabave ili grupa nabave
Predmet nabave obuhvaća nabavu i dostavu lož ulja  za potrebe Gradske uprave Grada Drniša za razdoblje od 12 mjeseci.

2.2. Opis i oznaka grupe ili dijelova predmeta nabave, ako je dopušten takav način nuđenja
Nije dopušteno.

2.3. Količina predmeta nabave

  Predviđena (okvirna) količina predmeta nabave je iskazana u pripadajućem troškovniku koji čini sastavni dio Poziva na dostavu ponuda. Količina predmeta nabave je okvirna jer zbog prirode predmeta nabave ili objektivnih okolnosti  nije moguće unaprijed odrediti točnu količinu. Naručitelj se ne obvezuje na realizaciju navedenih količina u cijelosti. 

2.4. Tehničke specifikacije 

Sukladno Pozivu na dostavu ponuda i Troškovniku koji je prilog Poziva na dostavu ponuda. 

Kvaliteta predmeta nabave mora zadovoljiti  uvjete utvrđene  Uredbom o kvaliteti tekućih naftnih goriva (NN 131/2021, 83/2025) i drugim propisima koji su na snazi  u vrijeme isporuke goriva Naručitelju. 

Ponuditelj se obvezuje osigurati prijevoz  odgovarajućim vlastitim prijevoznim sredstvima  ili vozilima ugovornih prijevoznika, koji udovoljavaju propisane tehničke uvjete  za prijevoz naftnih derivata do istovarnog mjesta  sukladno pozitivnim zakonskim propisima. 

2.5. Troškovnik

Troškovnik čini sastavni dio ovog Poziva na dostavu ponuda. 
Troškovnik mora biti popunjen na izvornom predlošku .
Ponuditelj je dužan u cijelosti ispuniti stavke na način kako je utvrđeno u Troškovniku, te se na njemu ne smiju mijenjati količine ili opisi navedeni u pojedinim stavkama. 
S obzirom da je Ponuditelj dužan ponuditi cjelokupan predmet nabave obvezan je držati se sljedećih uputa za popunjavanje Troškovnika:
· Cijene stavke (jedinične cijene) navedene u Troškovniku moraju biti iskazane bez obračunatog PDV- a,
· Ponuditelj mora ispuniti sve stavke Troškovnika u skladu s obrascem Troškovnika. Ponuditelj treba upisati cijenu za svaku stavku Troškovnika koja u stupcu „Količina“ ima navedenu numeričku vrijednost,
· Prilikom ispunjavanja Troškovnika Ponuditelj „Ukupnu cijenu“ stavke izračunava kao umnožak „Količine“ i „Jedinične cijene“ stavke.

2.6. Mjesto izvršenja ugovora

Na adresi Naručitelja: Grad Drniš, Trg kralja Tomislava 1, 22 320 Drniš. 

2.7. Rok početka i završetka izvršenja ugovora

Ugovor se sklapa na razdoblje od 12 mjeseci.

Početak isporuke je odmah po obostranom potpisu ugovora sve do isteka roka trajanja ugovora. 

Isporuka lož ulja vršit će se periodično sukladno narudžbama Naručitelja  kroz cijelo vrijeme trajanja ugovora.  

Naručenu robu odabrani ponuditelj mora isporučiti u roku od 2 (dva) radna dana od dana zaprimanja narudžbe.

[bookmark: _Ref500231468][bookmark: _Toc54592839]3. OSNOVE ZA ISKLJUČENJE GOSPODARSKOG SUBJEKTA

3.1. Plaćene dospjele porezne obveze i obveze  mirovinskog i zdravstvenog osiguranja

Naručitelj će isključiti gospodarskog subjekta iz postupka jednostavne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

· u Republici Hrvatskoj, ako gospodarski subjekt ima poslovni nastan u Republici Hrvatskoj, ili 
· u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj. 

Prije donošenja odluke o isključenju gospodarskog subjekta zbog postojanja ove osnove za isključenje, naručitelj će, sukladno članku 252. Zakona o javnoj nabavi, pozvati gospodarski subjekt da u  primjerenom roku, koji ne može biti kraći od pet (5) dana, ispuni dospjele obveze plaćanja poreza te obveza za mirovinsko i zdravstveno osiguranje, ako su iste jednake ili veće od 1.000,00 EUR. 

Naručitelj neće isključiti gospodarskog subjekta ako isti u ostavljenom roku ispuni navedene obveze, ako su obveze manje od 1.000,00 EUR ili ako mu je, sukladno posebnom propisu, odobrena odgoda plaćanja ili plaćanje nije dopušteno.

Dokazivanje:

- Gospodarski subjekt sa sjedištem u Republici Hrvatskoj u ponudi dostavlja potvrdu Porezne uprave Republike Hrvatske ili drugog nadležnog tijela kojom se dokazuje da ne postoje navedene osnove za isključenje. Potvrda ne smije biti starija od dana početka postupka nabave.

- Gospodarski subjekt koji nema poslovni nastan u Republici Hrvatskoj dostavlja odgovarajuću potvrdu nadležnog tijela države poslovnog nastana ili države čiji je državljanin, kojom dokazuje da je ispunio obveze plaćanja poreza i doprinosa u toj državi.

Radi dokazivanja da nema dospjelih poreznih obveza u Republici Hrvatskoj, gospodarski subjekt koji nema poslovni nastan u Republici Hrvatskoj dostavlja:

· Potvrdu Porezne uprave Republike Hrvatske da mu nije dodijeljen OIB (porezni broj) u Republici Hrvatskoj, 
· ili drugi odgovarajući dokaz iz kojeg proizlazi da nije porezni obveznik u Republici Hrvatskoj. 

Ako gospodarski subjekt dokaže da iz objektivnih razloga nije mogao ishoditi navedenu potvrdu, može dostaviti vlastitu izjavu o nepostojanju poreznog duga u Republici Hrvatskoj uz obrazloženje razloga zbog kojih potvrdu nije bilo moguće pribaviti.

Ako država poslovnog nastana ne izdaje navedene potvrde ili one ne obuhvaćaju sve okolnosti iz ove točke, gospodarski subjekt može dostaviti:
· izjavu pod prisegom, ili 
· ako izjava pod prisegom prema pravu te države ne postoji, izjavu s ovjerenim potpisom danu pred nadležnim sudskim ili upravnim tijelom, javnim bilježnikom ili strukovnim odnosno trgovinskim tijelom države poslovnog nastana odnosno države čiji je osoba državljanin. 
Navedena izjava ne smije biti starija od dana početka postupka nabave.
Razlozi isključenja se odnose na ponuditelja, podugovaratelja, te sve članove zajednice ponuditelja.

4. KRITERIJ ZA ODABIR GOSPODARSKOG SUBJEKTA (UVJETI SPOSOBNOSTI)

4.1. Sposobnost za obavljanje profesionalne djelatnosti
Svaki ponuditelj i član zajednice ponuditelja mora dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta. Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela. Izvod, odnosno izjava, može se dostaviti u neovjerenoj preslici i ne smije biti starije od dana početka postupka ove nabave (dan objave ovog Poziva na dostavu ponuda).


4.2. Dozvola za obavljanje energetske djelatnosti trgovine na veliko naftnim derivatima

Gospodarski subjekt mora dokazati da ima  dozvolu (rješenje) Hrvatske energetske regulatorne agencije  za obavljanje energetske djelatnosti  trgovine na veliko naftnim derivatima  sukladno Zakonu o energiji (NN 120/12, 14/14, 95/15,102/15,68/18).

5. PODACI O PONUDI

5.1. Oblik, sadržaj i način izrade ponude
Ponuditelj se pri izradi ponude mora pridržavati zahtjeva i uvjeta iz ovog Poziva. Propisani tekst Poziva ne smije se mijenjati i nadopunjavati. 

Ponuda mora sadržavati:
1. Popunjen  Ponudbeni list,
2. Popunjen  Troškovnik u xls. formatu,
3. Traženi dokazi iz točke 3.,
4. Traženi dokazi iz točke 4.,
5. Ostalo traženo ovim Pozivom na dostavu ponuda. 

5.2. Način dostave
Ponuditelj svoju ponudu dostavlja na email: tina.bacic@drnis.hr sa svim traženim prilozima iz točke 5.1. ovog Poziva.
U Predmet e-maila potrebno je upisati: PONUDA- LOŽ ULJE JN 63/26.
Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.
 
5.3. Dopustivost alternativnih ponuda
Alternativne ponude nisu dopuštene.

5.4. Način određivanja cijene ponude
U cijenu ponude moraju biti uračunati svi troškovi, prijevoz, režijski troškovi, troškovi osiguranja do mjesta isporuke, troškovi agencije, pristojbe, takse i sl. koje iziskuje isporuka lož ulja FCO na lokacije korisnika. Ukoliko ponuditelj odobrava popust naručitelju, iskazat će ga zasebno i uključit će ga u ukupnu cijenu ponude. 
Odobreni popust izražava se u postotku (%) i u apsolutnom iznosu. Odobreni popust ponuditelj je obvezan iskazati prilikom svake isporuke. Ponuditelj će u troškovniku predmeta nabave upisati jediničnu cijenu lož ulja  važeću na dan objave ovog Poziva na dostavu ponuda. Cijena ponude se izražava za cijeli predmet nabave za koji se daje ponuda.
Ponuda se dostavlja s cijenom izraženom  bez PDV-a u koju su uračunati svi troškovi, 
uključujući i prijevoz do mjesta isporuke, trošarine, naknade i popusti, posebno iskazanim PDV-om, te ukupnom cijenom ponude sa PDV-om. Cijena je promjenjiva i određuje se sukladno Zakonu o tržištu nafte i naftnih derivata (NN 19/14, 73/17,96/19).

5.5. Valuta ponude
Ponuditelj izražava cijenu ponude u eurima (EUR).
5.6. Kriterij odabira ponude
Kriterij za odabir ponude je najniža cijena valjane ponude, uspoređuju se cijene bez PDV-a.
5.7. Jezik i pismo na kojem se izrađuje ponuda
Ponuda se zajedno s pripadajućom dokumentacijom izrađuje na hrvatskom jeziku i                                             latiničnom pismu. 
5.8. Rok valjanosti ponude
Rok valjanosti ponude ne smije biti kraći od 60 dana od dana isteka roka za dostavu ponuda.
6. JAMSTVA
6.1. Vrsta sredstvo i uvjeti jamstva

Neovisno o vrsti traženog jamstva, odabrani ponuditelj može uplatiti novčani polog u traženom iznosu. Polog se u odgovarajućem iznosu uplaćuje na žiro račun Grada Drniša IBAN: HR67 23900011809500006, model: HR 68, poziv na broj: 7242-OIB uplatitelja, svrha plaćanja: jamstvo za uredno ispunjenje ugovora. 


6.1.1. Jamstvo za uredno ispunjenje ugovora

Odabrani ponuditelj je obvezan najkasnije 10 (deset) dana od dana potpisivanja ugovora naručitelju dostaviti jamstvo za uredno ispunjenje ugovora u obliku bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice (NN 115/12, 125/14, 82/17,154/22) u visini koja pokriva 10% (deset posto) ugovorne cijene bez PDV-a.

Ako se radi o zajednici ponuditelja, jamstvo može dostaviti bilo koji član zajednice ponuditelja u cijelosti  ili parcijalno s drugim članom, ali pod uvjetom da jamstvo za uredno ispunjenje ugovora u bilo kojem slučaju treba pokrivati iznos od 10% (deset posto) ukupne vrijednosti ugovora bez PDV-a.

Neiskorišteno jamstvo za uredno ispunjenje ugovora, vratit će se odabranom ponuditelju. 

6.2. Rok i način dostave ponuda

Ponude se dostavljaju na adresu Naručitelja, e-mail: tina.bacic@drnis.hr 
zaključno do 9. listopada 2026. godine do 10:00 sati.

Do navedenog roka za dostavu ponude, ponuda mora biti dostavljena i zaprimljena na e-mail Naručitelja. 

Ponude koje su stigle izvan navedenog roka neće se razmatrati. 

6.3. Rok za donošenje odluke o odabiru 

Rok za donošenje odluke o odabiru ili odluke o poništenju je maksimalno 30 dana od dana isteka roka za dostavu ponuda ili od nastanka razloga za poništenje postupka.
6.4. Rok, način i uvjeti plaćanja

Plaćanje se obavlja na temelju uredno ispostavljenog eRačuna u roku od 30 (trideset) dana od dana dostave eRačuna prema Gradu Drnišu, Trg kralja Tomislava 1, 22 320 Drniš, OIB: 38309740312 na IBAN ponuditelja. 
Račun treba glasiti na: Grad Drniš, Trg kralja Tomislava 1, 22 320 Drniš, OIB: 38309740312, s pozivom na broj ugovora i mjestom isporuke robe. 
Naručitelj ne predviđa plaćanje predujma. 
Naručitelj ima pravo prigovora na zaprimljeni eRačun ako utvrdi nepravilnosti te pozvati odabranog ponuditelja da uočene nepravilnosti otkloni i objasni. U tom slučaju rok plaćanja počinje teći od dana zaprimanja ispravnog eRačuna. 

[bookmark: _Hlk210229253]6.5. Posebne odredbe
Postupak se može poništiti sukladno članku 20. Pravilnika o provedbi postupka jednostavne nabave („Službeni glasnik Grada Drniša“, broj 7/26), a drugi opravdani razlozi moraju biti obrazloženi.
6.6. PRILOZI
- Ponudbeni list
- Troškovnik u xls. formatu


	PONUDBENI LIST 





	Predmet nabave: Nabava lož ulja za potrebe Gradske uprave Grada Drniša, JN 63/26

	Naručitelj: Grad Drniš, Trg kralja Tomislava 1, 22 320 Drniš, OIB: 38309740312

	Odgovorna osoba Naručitelja: Tomislav Dželalija, gradonačelnik





	Naziv ponuditelja:

	Adresa ponuditelja:

	OIB:

	Poslovni (žiro) račun:

	Broj računa (IBAN):

	Naziv poslovne banke:

	Ponuditelj je u sustavu PDV-a (zaokružiti):           DA                   NE

	Adresa za dostavu pošte:

	E-pošta:

	Kontakt osoba:

	Tel:

	Fax:





	Broj ponude:

	Datum ponude:

	Rok valjanosti ponude:

	Cijena ponude bez PDV-a:


	PDV:


	Cijena ponude s PDV-om:


	Slovima:




							    Ovlaštena osoba ponuditelja


							____________________________    
				M.P.				/ime i prezime, potpis/

